Φάνης Τσιμιγκάτος

Ο Φάνης (Θεοφάνης) Τσιμιγκάτος (Πάτρα, 1947 -   1η Μαΐου 2015) ήταν Έλληνας πρωταθλητής δρόμων αντοχής μεγάλων αποστάσεων. Υπήρξε αθλητής της Παναχαϊκής και μέλος της εθνικής ομάδας. Πέντε φορές πανελληνιονίκης στον Μαραθώνιο, με νίκες στον κλασικό μαραθώνιο της Αθήνας και σε άλλους διεθνείς αγώνες. Στην προσωπική του ζωή ήταν υπάλληλος του ΟΤΕΑθλητική Ηχώ, 31 Μαρτίου 1984 και το 1988 ήταν από τα ιδρυτικά μέλη του Συλλόγου δρομέων - ΜαραθωνοδρόμωνΑθλητική Ηχώ, 25 Μαρτίου 1988. 

 Αθλητική σταδιοδρομία 
Κατείχε την καλύτερη ελληνική επίδοση στον Μαραθώνιο από το 1982 και τον Χρυσό Μαραθώνιο της IAAF με χρόνο 2:19.55 έως το 1998 που την κατέρριψε ο Νίκος Πολιάς με χρόνο 2 ώρες 18,38Αθλητική Ηχώ, 2 Νοεμβρίου 1998 και στη συνέχεια την βελτίωσε ακόμα περισσότερο στους Ολυμπιακούς Αγώνες της Αθήνας με 2:17.56.

Το ότι έγινε αργυρός  Βαλκανιονίκης το 1974 στη Σόφια, ήταν μεγάλη επιτυχία για τον Τσιμιγκάτο που την προηγούμενη χρονιά είχε αντιμετωπίσει προβλήματα με την διοίκηση του ΣΕΓΑΣ που τον είχε κρίνει ανεπιθύμητο και προπονούταν μόνος σε δρόμους της Πάτρας. Επίσης, η επιτυχία εκείνη είχε μεγάλη σημασία και για την εθνική ομάδα που μετρούσε μέχρι τότε μόνο δυο χάλκινα μετάλλια στον μαραθώνιο των Βαλκανικών αγώνωνΑθλητική Ηχώ, 8 Αυγούστου 1974. Την ίδια χρονιά έλαβε μέρος στους Πανευρωπαϊκούς της Ρώμης συμμετέχοντας στον τελικό όπου εγκατέλειψεΑθλητική Ηχώ, 6 Αυγούστου 2002.

Στον διεθνή Μαραθώνιο της Αθήνας, που μετρούσε κάποιες χρονιές και ως  αγώνας του πανελλήνιου πρωταθλήματος, κατέκτησε την πρώτη θέση δυο φορές. Το 1977 με χρόνο 2 ώρες 39:36.00 κάτω από ασυνήθιστη ζέστη και δυνατό αέρα για την εποχή, μέχρι το 29 χιλιόμετρο ήταν δεύτερος πίσω από τον Σοβιετικό Γιούρι Λάπτεβ νικητή της προηγούμενης χρονιάςΑθλητική Ηχώ, 7 Απριλίου 1977. Πρώτος ήταν και το 1983 με χρόνο 2 ώρες 28.18Αθλητική Ηχώ, 9 Οκτωβρίου 1983 . Ήταν 3ος το 1980 με χρόνο 2 ώρες 25.24Αθλητική Ηχώ, 3  Απριλίου 1980, 2ος το 1984 χάνοντας την πρώτη θέση 150 μέτρα πριν τον τερματισμό από τον Νότιο Αφρικανό ΣβάνεπελΑΘλητική Ηχώ, 15 Οκτωβρίου 1984. Το 1978 4ος αλλά 1ος Έλληνας αναδείχτηκε πανελληνιονίκης, ο αγώνας ήταν για τους Έλληνες μαραθωνοδρόμους το πανελλήνιο πρωτάθλημα, με χρόνο 2 ώρες 27,44Αθλητική Ηχώ, 7 Απριλίου 1978. Τρίτος ήταν το 1985 με χρόνο 2 ώρες 29.39  παρόλο που συμμετείχε ως βετεράνοςΑθλητική Ηχώ, 14 Οκτωβρίου 1985

Είχε πολλές νίκες σε μικρότερους αγώνες, όπως το 1980 σε αγώνα 15.000 μ. στην μνήμη του Βασίλη Λάμβα τερμάτισε πρώτος με 46,44Αθλητική Ηχώ, 25 Δεκεμβρίου 1980. Το 1983 ήρθε 2ος σε αγώνα 30.000 μ. στον ΜαραθώναΑθλητική Ηχώ, 25 Μαΐου 1983, σε αγώνα 25.000μ. πάλι στον Μαραθώνα το 1977 τερμάτισε πρώτος με 1 ώρα 20.16 καταρρίπτοντας 2 πανελλήνια ρεκόρ, ένα στα 25.000μ και ένα στα 15 μίλιαΑθλητική Ηχώ, 29 Μαΐου 1977. Πήρε μέρος σε διεθνείς μαραθώνιους όπως του Ντέμπνο της Πολωνίας, του Άμστερνταμ κ.ά.

Ως βετεράνος κατέκτησε το αργυρό μετάλλιο στο παγκόσμιο πρωτάθλημα της Μελβούρνης το 1987Αθλητική Ηχώ, 8 Δεκεμβρίου 1987και έλαβε μέρος σε Πανευρωπαϊκά πρωταθλήματα και σε πολλούς διεθνείς μαραθωνίους.

Ο Φάνης Τσιμιγκάτος απεβίωσε την 1η Μαΐου 2015 σε ηλικία 68 ετών.

Διακρίσεις
Βαλκανικοί αγώνες:
Αργυρό:1974
Πανελλήνιο πρωτάθλημα στίβου Μαραθώνιος:
Χρυσό: 1974, 1976, 1977, 1978, 1980, 1981
Κλασικός Μαραθώνιος Αθήνας:
Χρυσό:1977, 1983
Αργυρό:1984
Χάλκινο:1980, 1985
Παγκόσμιο πρωτάθλημα Βετεράνων:
Αργυρό:1987

 Παραπομπές 

 Εξωτερικοί σύνδεσμοι 
Ψηφιακό αρχείο της Ε.Ο.Α, Βίντεο, 1974 Διεξαγωγή Διεθνούς Μαραθώνιου Δρόμου στην κλασική διαδρομή Μαραθώνας – Παναθηναϊκό Στάδιο με νικητή τον Έλληνα αθλητή Φάνη Τσιμιγκάτο.
Ψηφιακό αρχείο της Ε.Ο.Α, Βίντεο, 1977 Διεξαγωγή Διεθνούς Μαραθώνιου Δρόμου στην κλασική διαδρομή Μαραθώνας – Παναθηναϊκό Στάδιο με νικητή τον Έλληνα αθλητή Φάνη Τσιμιγκάτο.
Ψηφιακό αρχείο της Ε.Ο.Α, Βίντεο, 1978 Διεξαγωγή Διεθνούς Μαραθώνιου Δρόμου στην κλασική διαδρομή Μαραθώνας – Παναθηναϊκό Στάδιο με 4ο αλλά 1ο Έλληνα  Φάνη Τσιμιγκάτο.
Ψηφιακό αρχείο της Ε.Ρ.Τ., Βίντεο, Συνέντευξη του Τσιμιγκάτου μετα την νίκη του στον Κλασικό μαραθώνιο της Αθήνας το 1974

Κατηγορία:Έλληνες αθλητές δρόμων μεγάλων αποστάσεων

Κατηγορία:Αθλητές στίβου της Παναχαϊκής
Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες μαραθωνοδρόμοι
Κατηγορία:Έλληνες Βαλκανιονίκες
Κατηγορία:Κάτοχοι μεταλλίων του Πανελλήνιου Πρωταθλήματος Στίβου